b"\n_START_ARTICLE_\nOpera buffa\n_START_SECTION_\nBuffo\n_START_PARAGRAPH_\nBuffo (it. 'komisk') betegner den tenor eller bas (sj\xc3\xa6ldnere baryton) i opera eller operette, som har en komisk rolle. Udtrykket bruges ogs\xc3\xa5 om komiske sangstemmer i andre ensembler._NEWLINE__NEWLINE_Bufforoller n\xc3\xa6rmer sig karikaturer: overdrevne roller eller typer som alene gennem gestus, mimik og kostumering kan f\xc3\xa5 publikum til at le. Ofte gives en bufforolle i en ops\xc3\xa6tning et lokalt tilsnit ud fra det sted hvor stykket spilles. En buffo har ofte ikke det samme stemmematerialet som sangere med lyrisk- eller helterepertoir. Evnerne for skuespil kan derimod v\xc3\xa6re desto st\xc3\xb8rre. Det kvindelige modstykke til buffo hedder soubrette og bliver s\xc3\xa6dvanligvis sunget af en sopran."